CELEX: 22019D0209
Language: bg
Date: 2017-05-05 00:00:00
Title: Решение на Съвместния комитет на ЕИП № 97/2017 от 5 май 2017 година за изменение на приложение XIII (Транспорт) към Споразумението за ЕИП [2019/209]

7.2.2019   
               
               
                  BG
               
               
                  Официален вестник на Европейския съюз
               
               
                  L 36/57
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 97/2017
         от 5 май 2017 година
         за изменение на приложение XIII (Транспорт) към Споразумението за ЕИП [2019/209]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2016/2337 на Европейския парламент и на Съвета от 14 декември 2016 г. за отмяна на Регламент (ЕИО) № 1192/69 на Съвета относно общите правила за нормализиране на счетоводните сметки на железопътните предприятия (1) следва да бъде включен в Споразумението за ЕИП.
                  
               
                     (2)
                  
                  
                     С Регламент (ЕС) 2016/2337 се отменя Регламент (ЕИО) № 1192/69 на Съвета (2), с изключение на разпоредбите, които се прилагат за нормализирането на счетоводните сметки за случаи, свързани с категория IV, обхванати от приложение IV към Регламент (ЕИО) № 1192/69, които продължават да се прилагат до 31 декември 2017 г. Поради това Регламент (ЕИО) № 1192/69 на Съвета, който е включен в Споразумението за ЕИП, следва да бъде заличен от Споразумението за ЕИП, считано от 1 януари 2018 г.
                  
               
                     (3)
                  
                  
                     След 31 декември 2017 г. Регламент (ЕС) 2016/2337 ще престане да бъде актуален и поради това следва да бъде заличен от Споразумението за ЕИП, считано от 1 януари 2018 г.
                  
               
                     (4)
                  
                  
                     Поради това приложение XIII към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение XIII към Споразумението за ЕИП се изменя, както следва:
            
                        1.
                     
                     
                        След точка 39 (Регламент (ЕИО) № 1192/69 на Съвета) се вмъква следната точка:
                        
                                    „39а.
                                 
                                 
                                    
                                       32016 R 2337: Регламент (ЕС) 2016/2337 на Европейския парламент и на Съвета от 14 декември 2016 г. за отмяна на Регламент (ЕИО) № 1192/69 на Съвета относно общите правила за нормализиране на счетоводните сметки на железопътните предприятия (ОВ L 354, 23.12.2016 г., стр. 20).“
                                 
                              
                  
                        2.
                     
                     
                        В параграф II на СЕКТОРНИТЕ АДАПТАЦИИ думите „Член 3 от Регламент (ЕИО) № 1192/69“ се заличават, считано от 1 януари 2018 г.
                     
                  
                        3.
                     
                     
                        Текстът на точка 39 (Регламент (ЕИО) № 1192/69 на Съвета) и точка 39а (Регламент (ЕС) 2016/2337 на Европейския парламент и на Съвета) се заличава, считано от 1 януари 2018 г.
                     
                  
         
            Член 2
            Текстовете на Регламент (ЕС) 2016/2337 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 6 май 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 5 май 2017 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 354, 23.12.2016 г., стр. 20.
         
            (2)  ОВ L 156, 28.6.1969 г., стр. 8.
         
            (*1)  Без отбелязани конституционни изисквания.